b'\n_START_ARTICLE_\nIcovellauna\n_START_PARAGRAPH_\nIcovellauna oli it\xc3\xa4isess\xc3\xa4 Galliassa palvottu jumalatar, jonka palvontapaikkoja oli Metziss\xc3\xa4 ja Trieriss\xc3\xa4. N\xc3\xa4ist\xc3\xa4 paikoista on l\xc3\xb6ydetty jumalattarelle omistettuja piirtokirjoituksia. Icovellaunasta ei ole s\xc3\xa4ilynyt kuvia, mutta jumalattaren luonteen ja teht\xc3\xa4v\xc3\xa4n voi p\xc3\xa4\xc3\xa4tell\xc3\xa4 h\xc3\xa4nen nimest\xc3\xa4\xc3\xa4n. Sana "Ico" voi merkit\xc3\xa4 vett\xc3\xa4, ja Icovellaunaa palvottiin Metziss\xc3\xa4, jossa oli Sablonin pyh\xc3\xa4 ja parantava l\xc3\xa4hde. L\xc3\xa4hteelle rakennettiin roomalais-kelttil\xc3\xa4isell\xc3\xa4 aikakaudella kahdeksankulmion muotoinen pyh\xc3\xa4kk\xc3\xb6.'